b'\n_START_ARTICLE_\nRen\xc3\xa1ta Medgyesov\xc3\xa1\n_START_PARAGRAPH_\nRen\xc3\xa1ta Medgyesov\xc3\xa1 (s. 28. tammikuuta 1983 Kom\xc3\xa1rno) on slovakialainen pituushypp\xc3\xa4\xc3\xa4j\xc3\xa4, joka kilpaili nuorempana korkeushypyss\xc3\xa4._NEWLINE_Medgyesov\xc3\xa1 osallistui vuosina 1997\xe2\x80\x932002 arvokisoihin korkeushypp\xc3\xa4\xc3\xa4j\xc3\xa4n\xc3\xa4: alle 20-vuotiaiden MM-kisoihin (1998: karsiutui, 2000: karsiutui, 2002: viides tuloksella 185 cm), alle 18-vuotiaiden MM-kisoihin (1999: hopeaa tuloksella 183 cm, lis\xc3\xa4ksi viides kolmiloikassa tuloksella 13,22 m), alle 20-vuotiaiden EM-kilpailuihin (1997: kuudes, 1999: seitsem\xc3\xa4s), ja aikuisten sis\xc3\xa4ratojen EM-kisoihin (2000: karsiutui, 2002: karsiutui). Barcelonan EM-kisoissa 2010 h\xc3\xa4n osallistui pituushyppyyn ollen seitsem\xc3\xa4s tuloksella 671 cm. Pariisin sis\xc3\xa4ratojen EM-kisoissa 2011 h\xc3\xa4n karsiutui._NEWLINE_Medgyesov\xc3\xa1n pituusenn\xc3\xa4tys on 679 cm, jonka h\xc3\xa4n hypp\xc3\xa4si Nottwilissa 8. elokuuta 2010. Sis\xc3\xa4radoilla h\xc3\xa4n on hyp\xc3\xa4nnyt 656 cm Bratislavassa 28. helmikuuta 2010. Korkeushypyss\xc3\xa4 h\xc3\xa4nen enn\xc3\xa4tyksens\xc3\xa4 ovat vuodelta 2000: sis\xc3\xa4radoilla 188 cm (Bratislavassa 5. helmikuuta) ja ulkoradoilla 187 cm (Bansk\xc3\xa1 Bystricassa 9. hein\xc3\xa4kuuta). Kolmiloikassa h\xc3\xa4nen enn\xc3\xa4tyksens\xc3\xa4 on Bydgoszczissa 18. hein\xc3\xa4kuuta 1999 hyp\xc3\xa4tty 13,22 m.'